Chord Meesaya Murukku Songs Sakkarakatti Video Song Hiphop Tamizha Aathmika Vivek Video Mp3 [2.39 MB] | Music Favorite
Reviewed by Ismail on Sunday August 19 2018 ★ 92 out of 100 based on 27 user ratings Ses aangekeer | Netwerk24
Deur Kaydene Davidsen Lecrecia Prins 23 Mei 2019 06:01
Dié verdagtes is op Dinsdag 14 Mei vir ’n beweerde rooftog in Heuningvlei in hegtenis geneem. Hulle is met hul hande en voete aanmekaar gevind toe hulle in hegtenis isFoto: Verskaf
Ses verdagtes wat op Dinsdag 14 Mei vir gewapende roof in hegtenis geneem is, verskyn weer Donderdag (30/05) in die landdroshof in Mothibistad vir aansoek om borgtog.
Hulle het reeds Donderdag (16/05) vlugtig in die hof verskyn.
Jeffrey Kenosi, Bakang Mokgothu, Tefo Khubu, George Buti Ndlovu, Pholo Johannes Khubu en Ditiro Joseph Brooks is in hegtenis geneem kort nadat hulle glo ’n winkel in Heuningvlei beroof en die winkeleienaar met ’n mes gesteek het.
Volgens ao. Mosimoatsile Letsapa, polisiewoordvoerder, is die ses verdagtes ná die rooftog aangekeer by Bathlaros, waar hulle in ’n minibustaxi gery het.
’n Onbekende bedrag geld, twee gewere, twee pistole, ammunisie, messe en ’n boutsnyer is in die verdagtes se besit gevind.
Letsapa sê die verdagtes het die vorige dag ’n muur by die sakeperseel in Heuningvlei gebreek om toegang tot die perseel te kry.
“Die winkeleienaar is toe met vuurwapens en messe gedreig.”
Nog drie verdagtes is glo soek. Letsapa het ’n beroep op die publiek gedoen om met inligting na vore te kom. Enigiemand met inligting oor die voorval kan kapt. Victor Mbena by 063-691-1089 bel.